[pic] | EUROPOS BENDRIJŲ KOMISIJA | Briuselis, 17.7.2008 KOM(2008) 487 galutinis 2006/0129 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento antrojo svarstymo siekiant, kad būtų priimtas pasiūlymas dėl EUROPOS PARLAMENTO IR TARYBOS DIREKTYVOS dėl aplinkos kokybės standartų vandens politikos srityje, iš dalies keičiančios direktyvas 82/176/EEB, 83/513/EEB, 84/156/EEB, 84/491/EEB, 86/280/EEB ir 2000/60/EB IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2006/0129 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento antrojo svarstymo siekiant, kad būtų priimtas pasiūlymas dėl EUROPOS PARLAMENTO IR TARYBOS DIREKTYVOS dėl aplinkos kokybės standartų vandens politikos srityje, iš dalies keičiančios direktyvas 82/176/EEB, 83/513/EEB, 84/156/EEB, 84/491/EEB, 86/280/EEB ir 2000/60/EB (Tekstas svarbus EEE) 1. BENDROJI INFORMACIJA Procedūra 2006 m. birželio 17 d. Komisija pateikė direktyvos dėl aplinkos kokybės standartų vandens politikos srityje pasiūlymą Europos Parlamentui ir Tarybai patvirtinti bendro sprendimo procedūra, kaip nustatyta EB sutarties 251 straipsnyje. 2007 m. vasario 15 d. Europos ekonomikos ir socialinių reikalų komitetas pareiškė savo nuomonę. 2007 m. gegužės 22 d. Europos Parlamentas priėmė poziciją per pirmąjį svarstymą. 2007 m. gruodžio 20 d. Taryba priėmė bendrąją poziciją. 2008 m. birželio 17 d. Europos Parlamentas priėmė poziciją per antrąjį svarstymą. 2. Komisijos pasiūlymo tikslas Komisijos direktyvos dėl aplinkos kokybės standartų vandens politikos srityje (Prioritetinių medžiagų direktyvos) pasiūlymas yra Vandens pagrindų direktyvos (VPD) (2000/60/EB[1]) antrinė direktyva. Šio pasiūlymo tikslas: - nustatyti aplinkos kokybės standartus, taikytinus 33 prioritetinėms ir prioritetinėms pavojingoms medžiagoms (remiantis VPD 16 straipsnio 7 dalimi), - panaikinti 5 senas direktyvas (jas peržiūrėjus, kaip reikalaujama VPD 16 straipsnio 10 dalyje), - peržiūrėti prioritetinių pavojingų medžiagų sąrašą (priimtą Europos Parlamento ir Tarybos sprendimu 2455/2001/EB[2]). 3. Komisijos pastabos 3.1 Bendrosios pastabos 2008 m. birželio 17 d. plenariniame posėdyje Europos Parlamentas priėmė kompromisinį dokumentų paketą, kurį sudaro 18 pakeitimų (jų numeriai – nuo 41 iki 58) ir kuris anksčiau suderintas su Taryba, kad per antrąjį svarstymą būtų pasiektas susitarimas. Šie pakeitimai daugiausia susiję su: - įtraukiamais įpareigojimais teikti informaciją apie priemones, kurių imtasi siekiant sumažinti mišrių zonų apimtį, - nuosėdų ir floros bei faunos įtraukimu į išleidimo, išmetimo ir nuotėkių sąrašus, - mišrių zonų ir sąrašų techninių gairių parengimu taikant komitologijos procedūrą, - straipsniu dėl informacijos teikimo ir peržiūros, - straipsniu dėl VPD X priedo peržiūros ateityje, - kelių konstatuojamųjų dalių pakeitimais. Komisija pritaria visiems šiems pakeitimams, nes jie atitinka pasiūlymo bendrąjį tikslą ir bendrąsias ypatybes. 3.2 Iš dalies pakeistas pasiūlymas Pagal EB sutarties 250 straipsnio 2 dalį Komisija iš dalies keičia pasiūlymą taip, kaip išdėstyta pirmiau. [1] OL L 327, 2000 12 22, p. 1–73. [2] OL L 331, 2001 12 15, p. 1–5.